Tsjeka

Tsjeka, eller Vetsjeka, (fra russisk ЧК eller ВЧК, Всероссийская чрезвычайная комиссия по борьбе с контрреволюцией и саботажем, «Den allrussiske ekstraordinære kommisjon for kamp mot kontrarevolusjon og sabotasje»)«All-Russian Extraordinary Commission - CHEKA (1919-1922)», International Encyclopedia of uniforms and insignia var var den første sovjetiske hemmelige politiet. Det ble etablert desember 1917 av Folkekommissærenes råd (Sovnarkom).Steinberg, Mark D. (2001): Voices of Revolution, 1917. London and New Haven: Yale University Press. ISBN 978-0-300-09016-1; s. 265–266. Ved slutten av den russiske borgerkrigen i 1921 hadde Tsjekas en stab og personell på minst 200 000 ansatte. Tsjeka var forløperen til KGB.

Tsjekaen ble etablert av Vladimir Lenin, og ble ledet av den polske adelsmannen Feliks Dzerzjinskij. Laver, John (2008): The Impact of Stalin's Leadership in the USSR, 1924-1941, AQA History AS: Unit 2, OUP Oxford, ISBN 978-0748782673; s. 3. Moorehead, Alan (1958): The Russian Revolution. New York: Harper & Brothers. ISBN 978-0881843316; s. 260.  Tsjekaen hadde ansvaret for å arrestere «klassefiender», medlemmer av presteskapet og andre politiske motstandere av kommunistene. Denne kampanjen fikk senere navnet den røde terroren.

Tsjekaen ble i 1922 gjort om til GPU, og ble senere til KGB. Uttrykket «tsjeka» ble da et kallenavn for KGB og agentene for «tsjekister», dette er fortsatt i bruk i Russland i dag.Grant, Peter (1. november 2022): «A Brief History of Russia’s Secret Police and Intelligence Services», Medium

Forkortelsen
Ordet «tsjeka» er norsk transkripsjon av den russiske tobokstaversforkortelsen ЧК, der Ч er den russiske bokstaven for «tsj»-lyden, mens «ka» er russisk uttale av bokstaven К, altså tsjeka = tsje+ka. For å vise at det er en forkortelse helt på linje med for eksempel KGB burde man kanskje skrive TsjeKa eller TsjeK, uttalt «tsje-kå», men det brukes ikke. Tsjeka (eller Vetsjeka, ВЧК) står for kortformen (Всероссийская) чрезвычайная комиссия, (Vserossijskaja) tsjresvytsjajnaja komissija, «Den (Allrussiske) Ekstraordinære Kommisjonen». 

Seinere sikkerhetstjenester
Tsjekaen ble omgjort til GPU («Den politiske hovedforvaltning»), som siden ble til OGPU og NKVD, som i 1946 ble kalt MGB («Ministeriet for statens sikkerhet») og i 1954 KGB. I dagens Russland er det gamle KGB delt opp i sikkerhetstjenesten FSB og utenriksetterretningstjenesten SVR.

Referanser

 Eksterne lenker 

 «The Cheka» – Spartacus' Skolenettsamling av ekstrakter fra primærkilder relatert til Tsjeka

Kategori:Russisk etterretning
Kategori:Russlands historie
Kategori:Russiske ord og uttrykk
Kategori:Tsjeka

oc:Checa